kardosdrur/scandi-wiki huggingface dataset:
Klatremus og de andre dyr i Hakkebakkeskoven

Klatremus og de andre dyr i Hakkebakkeskoven (orignaltitel Klatremus og de andre dyrene i Hakkebakkeskogen), ofte blot omtalt som Dyrene i Hakkebakkeskoven, er en fortælling fra 1953, der er skrevet og illustreret af den norske forfatter og tegner Thorbjørn Egner (1912–1990). 

Egner præsenterede historien gennem daglige episoder i NRKs radioprogram Barnetimen for de minste første gang i 1952. Melodierne til Egners viser fra Hakkebakkeskoven blev komponeret af ham selv og Christian Hartmann. I 1953 blev fortællingen udgivet som børnebog. 

Den mundtlige fortælleform fra Barnetimen i radioen præger også teksten i bogen. Hovedfigurerne er dyr som repræsenterer forskellige mennesketyper, og Hakkebakkeskoven kan tolkes som en menneskeverden i miniature. Hakkebakkeskovens love, som for øvrigt bryder med naturens, formidler moralen i historien: at alle skal være venner og ingen skal spise hinanden. 

Det var Egners vise "Bamses fødselsdag" og de navnløse dyr den fortæller om, som skal have inspireret forfatteren til at digte videre om Klatremus og de andre dyr i Hakkebakkeskoven. Visen blev skrevet til Barnetimen for de minste og udgivet første gang i Nye viser fra barnetimen i 1952.

Referencer 

Børnebøger
Litteratur fra Norge
Litteratur i 1953
Bongo The Amazing Circus Bear

Bongo The Amazing Circus Bear er en animationsfilm fra 1947 produceret af Walt Disney, det er den 9. film i rækken af Disneys klassikere.

Film fra Disney
Boris Vladimirovitj af Rusland

Boris Vladimirovitj af Rusland (; ) (24. november 1877 — 9. november 1943) var en russisk storfyrste, der var søn af storfyrst Vladimir Aleksandrovitj af Rusland og hertuginde Marie af Mecklenburg-Schwerin.

Biografi

Tidlige liv 
Boris Vladimirovitj blev født den 24. november 1877 i forældrenes residens Vladimirskij-paladset i Sankt Petersborg i Det Russiske Kejserrige. Han var det tredje barn af storfyrst Vladimir Aleksandrovitj af Rusland i hans ægteskab med hertuginde Marie af Mecklenburg-Schwerin.

Ægteskab 
I 1913 var et ægteskab på tale med storfyrstinde Olga Nikolajevna af Rusland, der var den ældste datter af tsar Nikolaj 2. af Rusland og tsarina Aleksandra Fjodorovna af Rusland. Tsarinaen afviste dog tanken om ægteskabet, da Storfyrst Boris havde ry af at være en rastløs levemand. Afvisningen medførte et efterfølgende fjendskab mellem Boris' mor, Storfyrstinde Maria Pavlovna og tsarparret.

Efter Den Russiske Revolution giftede Storfyrst Boris sig i stedet den 12. juli 1919 i Genova i Italien i et morganatisk ægteskab med Sinaida Sergejevna Rasjevskaja, der var datter af Sergej Rasjevkskij. Der blev ikke født børn i ægteskabet.

Død 
Storfyrst Boris døde 65 år gammel den 9. november 1943 i Paris i Frankrig.

Referencer

Litteratur

Eksterne links 

Huset Holsten-Gottorp-Romanov
Kongelige fra Rusland
Personer fra Sankt Petersborg
Morten Meldal

Morten Peter Meldal (født 16. januar 1954 i Danmark) er en dansk kemiker og professor i kemi på Københavns Universitet i København. Han er kendt for at have udviklet den kobberkatalyserede azid-alkyn cykloadditionsreaktion (CuAAC-click reaktionen), der revolutionerede klikkemien, en enkel metode til at syntetisere nye kemiske molekyler. I 2022 blev han tildelt Nobelprisen i kemi sammen med Carolyn R. Bertozzi og K. Barry Sharpless "for udviklingen af klikkemi og bioortogonal kemi".

Uddannelse og karriere
Meldal blev bachelor og senere Ph.d. i kemiteknik fra Danmarks Tekniske Universitet. Hans Ph.d. omhandlede syntetisk kemi i oligosakkarider. Fra 1983-1988 var han uafhængig forsker i organisk kemi på DTU og Københavns Universitet. I 1985 og 1986 læste han en postdoc på Cambridge University; han var postdoc forsker på Medical Research Council Center, Laboratory of Molecular Biology. I 1996 blev han udnævnt til adjungeret professor på DTU. Fra 1998 - 2011 ledte han en gruppe for organisk kemi på Carlsberg Laboratorium og i 2011 blev han udnævnt til professor på Københavns Universitet.

Klikkemi
Barry Sharpless havde omkring 2000 lagt grunden til den såkaldte klikkemi, der baserer sig på at etablere heteroatom bindinger (C-X-C) mellem mindre kemiske enheder og hermed opnå større veldefinerede molekyler. Ideen var, at man med nogle få kemiske reaktioner ville kunne syntetisere meget diverse molekyler uden uønskede biprodukter. Den første klikkemi baserede sig på anvendelsen af azider, der kan eksplodere og derfor må behandles med stor forsigtighed, af hvilken grund metoden ikke vakte stor interesse. 

Situationen ændrede sig, da Morten Meldal og Barry Sharpless udviklede den metode, som skulle give klikkemien vinger: den kobberkatalyserede azid-alkyn cykloadditionsreaktion. Morten Meldal og Christian W. Tornøe opdagede at Cuᴵ katalyserer en cycloadditionsreaktion mellem azider og terminale alkyner og præsenterede denne copper-catalysed azide-alkyne cycloaddition (CuAAC) ved en konference i San Diego i 2001. Et par måneder senere publicerede de en mere detaljeret beskrivelse af den kobber-katalyserede proces. Uafhængigt af dette fund publicerede Sharpless sammen med Valery V. Fokin og medarbejdere, at de havde identificeret Cuᴵ som katalysator for 1,3-cycloadditionsreaktionen. Klikkemi baseret på CuACC er en effektiv og enkel kemisk reaktion som nu har fået stor udbredelse bl.a. indenfor udviklingen af specifikke nye lægemidler.

Referencer 

Professorer fra Københavns Universitet
Kemikere fra Danmark
Nobelprismodtagere fra Danmark
Personer fra København
Personer i Kraks Blå Bog
Under al kritik

Under al kritik er rapgruppen Ude af kontrols femte album. Albummet indeholder hits som "Velsignet (Har Det Godt pt. 2)", "Jantelov", "Snehvide Med De 7 Små Poser" og "Ikk Giv Op".

Trackliste 
 Intro
 Skit 1 - Telefonsvarer
 Snehvide Med De 7 Små Poser
 Go' Coke Go' Karma
 Jantelov
 Sut Min Vens
 Ikk Giv Op
 Skit 2 - Crack'donalds
 Drikkes Væk
 Vågen For Længe
 Velsignet (Har Det Godt pt. 2)
 Føles Som Igår
 Ku' Godt
 Første Klasse
 Wasted
 Skit 3 - Lykkelig Afslutning
 BONUSTRACK - Kald Det Hvad Du Vil

Album fra Danmark
Album fra 2018
911 (flertydig)

911 kan henvise til:
 911 – et årstal
 911 (telefonnummer) – et alarmtelefonnummer
 Porsche 911 – en bilmodel
 "911" (Wyclef Jean-sang) − en sang fra 2000 af Wyclef Jean
 "911" (Gorillaz-sang) − en sang fra 2001 af Gorillaz

Se også
 Terrorangrebet den 11. september 2001 − ofte skrevet som "9/11"
Johnny Vegas

Michael Joseph Pennington (født 5. september 1970), bedre kendt som Johnny Vegas, er en engelsk komiker og skuespiller. Han er kendt for sin korporlige figur, komiske vredesudbrud, surrealistiske humor Lancashire accent og hæse steme.

Hans tv-roller inkluderer Al i reklamer fra ITV Digital og PG Tips, pusheren Moz i BBC komedieserie Ideal, |Geoff Maltby aka "The Oracle" i ITV sitcom Benidorm, og Eric Agnew i BBC's sitcom Still Open All Hours.

Filmografi

Film

TV

Radio

Referencer 

Komikere fra Storbritannien
Hørningsholm Gods

Godset er kendt fra tilbage i 1305 og blev erhvervet af Margrethe d. 1 i 1391, og blev revet ned af Frederik d. 6 i 1810-12 efter at stå uden vedligeholdelse i mange år. Godset lå i nærheden af nutidens Hørsholm.

Referencer 

Forsvundne bygninger, konstruktioner og anlæg i Hørsholm Kommune
Hørsholm Egns Museum

Hørsholm Egns Museum er et museum beliggende i Hørsholm i Nordsjælland, i en bygning fra 1723, som blev tegnet af Christian d. 6. Foran museumsbygningen står et mindesmærke til landbrugsreformer fra 1759-1761, som blev gennemført på Hørsholm Gods, og som var de første landbrugsreformer i Danmarkshistorien

Museets bygninger blev tidligere benyttet af Dansk Jagt- og Skovbrugsmuseum.

Referencer 

Egns Museum
Museer i Region Hovedstaden
Frode Sørensen

Frode Sørensen er navnet på flere personer:

 Frode Sørensen (cykelrytter) (1912-1980) – dansk cykelrytter
 Frode Sørensen (politiker) (født 1946) – dansk politiker
 Frode Sørensen (handelsgartner) (1886-1964) – dansk handelsgartner
Muhammad Hidayatullah

Muhammad Hidayatullah (født 17. december 1905, død 18. september 1992) var en indisk jurist og politiker, der var Indiens 6. vicepræsident fra 1979 til 1984. Han var også fungerende præsident i Indien fra juli til august 1969 og fra 6. oktober 1982 til 31. oktober 1982.

Kilder og eksterne henvisninger 

Indiens præsidenter
Indiens vicepræsidenter
Politikere fra Indien
Forår i brystet

{{Infoboks album
  |Titel        = Forår i brystet
  |Cover        =
  |Coverstørrelse =
  |Kunstner     = Michael Falch
  |Type         = studie
  |Udgivet      = 9. oktober 2020
  |Spor         = 
  |Genre        = Rock
  |Længde       = 
  |Sprog        = 
  |Indspillet   = 
  |Producer     = 
  |Lydtekniker  =
  |Mixing       =
  |Mastering    =
  |Udgiver      = A:Larm Music
  |Musikere     =
  |Anmeldelser  =
GAFFA <ref name="gaffa">[https://gaffa.dk/anmeldelse/145389/anmeldelse-laengslen-hiver-poetisk-i-falchen-der-flyver-let-og-ubesvaeret/ Forår i brystet]. GAFFA. Hentet 8/1-2021</ref>
  |Hitlister    =
  |Priser       =
  |Før          = Pludselig alting samtidig(2016)
  |Nu           = Forår i brystet(2020)
  |Efter        = Elsker  (2021)
  |Langtype     =
  |Kompileret af= 
  |Diverse      = 
}}Forår i brystet er det fjortende studiealbum fra den danske rocksanger Michael Falch. Det blev udgivet den 9. oktober 2020 på A:Larm Music. Det modtog fem ud af seks stjerner i musikmagasinet GAFFA''.

Spor 
"Frihed"
"Alt For Vild"
"Valmuemarken"
"Rør Mig Nu"
"Om Lidt Bli'r Det Lyst"
"Sommerfugletid"
"Juble Igen Som Fugle"
"Gudinde For Umulige Ting"
"Ånd Henover Dårlig Karma"
"Mit Liv, Min Tid, Min Kærlighed"
"Hærget Sommer"

Referencer

Eksterne henvisninger 
Forår i brystet på Discogs

Michael Falch-album
Album fra 2020
Fiskergade (Ribe)

Fiskergade i Ribe er en gade, der i forlængelse af Korsbrødregade (Ribe) går fra Overdammen (Ribe) mod nord og efter et lille skarpt knæk munder ud på Skibbroen.

Gaden kan spores tilbage til midten af 1400-tallet, hvilket også er blevet bekræftet af arkæologiske udgravninger. En del af husene i gaden er opført efter den store brand i byen d. 3. september 1580.

Specielt ved gaden er de smalle slipper, der går mellem Grønnegade (Ribe) og Skibbroen og alle går på tværs af Fiskergade.

Slagterens hus - Fiskergade 3 

Midt i Fiskergade ligger et hus, der bryder gadens ellers meget lige linjer - Fiskergade 3. Huset er bygget omkring 1600 og blandt lokale kaldt for Slagterens hus.

Huset blev overtaget af Ribe Turistforening i 1956 og man gik straks i gang med at renovere det stærkt forfaldne hus under ledelse af Hans Henrik Engqvist.

Ved gadedøren ses en sort jernstang, der går ud fra huset. Går man en tur med de lokale guider, vil de berette om en barndom, hvor kød hang til tørre på denne stang. Der findes dog ingen billeder, der underbygger denne fortælling.

Ribehus skånet af branden i 1580 - Fiskergade 5 
Dele af huset, blandt andet gavlen mod Skomagerslippe kan spores helt tilbage omkring 1550 - før den store brand i 1580.

I mange år var der gæstgiveri i huset og man ser stadigvæk den store kvadersten, der blev brugt til at lettere at kunne komme til hest efter et besøg hos gæstgiveriet.

Der var ingen faste værelser til gæster i huset. Når der havde været markedsdage i byen og der var brug for overnatning, blev der bredt et lag halm ud på gulvet til de overnattende.

Huset er ombygget og renoveret en del gange gennem tiden.

Litteratur 
Turistforening køber bindingsværkshus - Vestkysten 7. november 1956
Bevaringsplanen for Ribe af 1969 - af Hans Henrik Engqvist
Fredningsbeskrivelse af Fiskergade 5, Ribe - af Nanna Secher Larsen, Kulturstyrelsen

Referencer

Eksterne Links 
Ribe postbud Anders Jes Peter Rasmussen i Fiskergade og Sviegade: https://www.youtube.com/watch?v=LcT-mTwDjwY

Arkæologiske fund i Fiskergade: http://sol.sydvestjyskemuseer.dk/?mode=thumbnail&antal=21&search=Fiskergade
Gader i Ribe
Carmarthen Castle

Carmarthen Castle (walisisk: Castell Caerfyrddin) er ruinen af en middelalderborg i Carmarthen i West Wales i Storbritannien. Den blev opført af Walter, sheriff af Gloucester i begyndelsen af 110-tallet og blev erobret af ødelagt ved adskillige lejligheder, før den blev genopbygget i sten i 1190'erne. Borgen blev erobret af Owain Glyndŵr under Glyndwroprøret i 1405. Henrik 7. af Englands far døde på Carmarthen Castle i 1456. Under rosekrigene blev borgen erobret af William Herbert og under den engelske borgerkrig blev den erobret af parlementarikertropper. Den blev nedrevet på ordre af Oliver Cromwell i midten af 1600'erne.

Den blev brugt til Carmarthens fængsel til 1920'erne. Borgruinerne er en listed building af første grad i 1954 og en turistattraktion.

Litteratur

Eksterne henvisninger 

Slotte i Wales
Borgruiner i Wales
21 CFR Part 11

Title 21 CFR Part 11 er en del af Title 21 i Code of Federal Regulations der etablerer det amerikanske Food and Drug Administration regulativer om elektroniske optegnelser og elektroniske signaturer (ERES). Part 11, som det almindelig vis kaldes, definerer kriterierne som elektroniske optegnelser og elektroniske signaturer kan betragtes som troværdige, pålidelige og ækvivalente til papirdokumentation (Title 21 CFR Part 11 Section 11.1 (a)).

Referencer

Eksterne henvisninger 
 E-Sign Final Report  (2005, Europæiske Union)
 Judicial Studies Board Digital Signature Guidelines
 Dynamic signatures 

It-sikkerhed
Kryptografi
Plejl (våben)

En plejl er et våben fra middelalderen, der består af et hoved til at slå monteret på et håndtag med et reb, strop eller kæde. Den primære taktiske fordel ved plejlen var dens egenskab til at slå omkring forsvarerens skjold eller parade. Til gengæld var den ikke særlig præcis og den var vanskelig at bruge i nærkamp eller i tætte formationer.

Der findes to overordnede typer plejl; en lang, tohåndsversion til infanteri med en cylindrisk hoved, og en kortere version med et rundt metalhoved til at slå med. Den lange version er baseret på landbrugsredskabet af samme navn som bruges til tærskning. Den blev hovedsageligt betragtet som et bondevåben, og den blev brugt i Tyskland og Centraleuropa i senmiddelalderen. En mindre version virker til at have været mindre almindelig, og optræder kun lejlighedsvis på illustrationer fra 1400-tallet og fremefter, og mange historikere har sat spørgsmålstegn ved om den overhovedet har været brugt i praksis.

Referencer

Eksterne henvisninger 

 Observations on flail use in European history

Håndvåben
Kasteøkse

En kasteøkse er en økse, der er udformet til at være et kastevåben.

Militære kasteøkser har ofte kort skaft. De var under germansk jernalder nationalvåbenet for frankerne under navnet francisca og forekom i England under hele middelalderen. Gravfund viser lignende kasteøkser blandt øvrige europæiske folk, og i Østeuropa forekom de helt frem til 1600-tallet. En lignende type som blev brugt i Böhmen og Ungarn af hyrder helt frem op på 1900-tallet kaldet sekina.

En anden type kasteøkse opstod i 1300-tallet, og var en typisk del af soldaters udrustning i 1400-tallet. Dette våben bestod helt og holdent af stål med flere udstikkende skarpe spidser, og lignede moderne afrikanske kasteknive. Ved udbredelsen af skydevåben forsvandt kasteøksen som krigsvåben, men forekom i 1500-tallet som våben i strid til fods.

Kastevåben
Økser
Ketogen Diæt

En Ketogen Diæt eller Keto Diæt, er en særlig kostplan der tvinger kroppen ind i en tilstand kaldet ketogenese - også kaldet ketose. Kosten skal da bestå af et højt fedtindhold, moderat proteinindhold og lavt kulhydratindhold. En klassisk udgave af diæten består energimæssigt af ca 75% fedt 20% protein og 5% kulhydrat. Ved sådan en energifordeling tømmes kroppens sukkerdepoter/kulhydratdepoter - videnskabeligt kaldet glykogendepoter, i leveren. Dette medfører at kroppen slår over i at bruge fedt som primær energikilde, i stedet for kulhydrater. I sådan en tilstand, producerer leveren en række stoffer, populærvidenskabeligt kaldet ketoner - deraf navnet "Ketogen Diæt" der kommer af ordet "ketogenese" der betyder "at skabe ketoner".

Diæten bruges medicinsk til behandling af behandlingsresistent epilepsi. Desuden bruges den Ketogene Diæt af enkelte læger som en slags off-label behandling af psykiske lidelser

Desuden bruger et antal folk diæten til vægttab, idet mange tilsyneladende oplever at diæten har en særlig 'mæthedsfremmende' effekt, selvom der ikke foreligger solid evidens for dette eller for at diæten kan ændre kroppens vægt uafhængigt af energibalancen/kaloriebalancen.

Endelig anvender en del diabetikere ketogen kost for at undgå at få højt blodsukker.

Referencer 

Slankekure
Ernæring
Florsheim Shoes

Florsheim Shoes er et amerikansk skofirma, der blev grundlagt i 1892 under navnet Florsheim & Co. af Milton S. Florsheim. Han og hans far Sigmund Florsheim fremstillede de første sko i Chicago. Da den store depression startede havde selskabet 2.500 ansatte, 5 fabrikker, 71 butikker og der var 9000 forhandlere.

Michael Jackson har båret sko fra Florsheim til sin dansekoreografi. Han bar modellerne Como og Como Imperial, hvor han fik monteret læderhæle.

Borgmesteren i Middleton, Connecticut, Ben Florsheim, er direkte efterkommer af Milton S. Florsheim.

Se også 
 Alden Shoe Company
 Allen Edmonds
 Johnston & Murphy

Referencer

Eksterne henvisninger 
 

Fodtøjsvirksomheder fra USA
Etableret i 1892
Kastekniv

En kastekniv er en kniv, der er særligt fremstillet og vægtet, så den kan bruges til at blive kastet. De er en særlig kategori af normale knive.

Kasteknive optræder i mange kulturer overalt i verden, og der er blevet udviklet utallige teknikker til at kaste dem, ligesom de findes i utallige udformninger.

Kasteknive bruges også i sport.

Se også 
 Chakram

Eksterne henvisninger 

 Handbook of throwing knives: Facts on and reviews of throwing knives
 List of commercial and handmade throwing knives
 Throw Knife simulator for Android

Knivvåben
Kniv
Haltlose personlighedsstruktur

Haltlose personlighedsforstyrrelse er en psykisk sygdom, der viser sig som egoisme, der bebrejder andre for de handlinger, de har begået, mangler retning i livet og manglende indsigt og selvkontrol. De er ude af stand til at lære af erfaringer eller fejl i livet, da de mangler nogen fornemmelse af fortid eller fremtid og ikke er i stand til virkelig at bekymre sig om andre mennesker

Mennesker med Haltlose kaldes også en ustabil psykopat.

Referencer 

Psykiatri
Personlighedsforstyrrelse
Borntved

Borntved (dansk) eller Börentwedt (tysk) er en bebyggelse beliggende midtvejs mellem Tumby og Fuglsang i det nordlige Svansø i Sydslesvig. Administrativt hører Borntved under Tumby Kommune i Rendsborg-Egernfjord kreds i den nordtyske delstat Slesvig-Holsten. I kirkelig henseende hører stedet under Siseby Sogn. Sognet lå i Risby Herred (Svans gosdsdistrikt, senere Egernfjord Herred), da området tilhørte Danmark.

Borntved er første gang nævnt 1462. Forleddet refererer enten til personnavnet Biorn, Borne eller til den nærliggende landsby Borne på Sliens modsatte bred i Angel. Efterleddet henføres til oldnordisk viðr for skov. Der er altså tale om Bornes skov. Borntved hørte tidligere under Grønholt gods. Området er landbrugspræget. Tæt på landsbyen udpsringer Bogåen. I omegnen ligger gårdene Helle, Hymark (Hümark), Nydam (Neuteich) og Snurom samt godset Måslev. Lidt syd for Borntved er der med Moseskov/Grønskov (Moorholz) et lille skovområde.

Noter 

Svans
Hundegade (Ribe)

Hundegade er en gade i byen Ribe, der løber fra Von Støckens Plads og mod syd. Især det første stykke af gaden er en vigtig del af den gamle bykerne.

Navn 
Der er to forskellige historier bag det noget specielle gadenavn.

Den første går ud på, at der engang har boet en ågerkarl i gaden, som lokalt blev kaldt en hund.

Gaden har tidligere heddet Mads Skriversgade efter den fornemmeste beboer i gaden.

I anden mere sandsynlig årsag til gadens navn: I Middelalderen havde mange byer en gade af samme navn. Dengang var der nemlig så mange løsgående hunde, at magistraten fandt det nødvendigt at have hundefager ansat, der holdt antallet af disse hunde nede. Denne hundefager skulle have adresse i Hundegade.

Dagmargades Vandtårn 
Selv om vandtårnet benævnes Dagmargade Vandtårn, så har tårnet den officielle adresse af Hundegade 1

Pastor Bruuns Enkesæde 
I Hundegade 14 finder man Pastor Bruuns Enkesæde. Pastor A.C. Bruun var præst i Roager og havde købt ejendommen. I 1822 testematerede han husel; til at være Enkesæde for 2 værdige Enker til alle tider

Hundehuset 
Hundegade 28 fandt man i 1970'erne et kendt natværtshus, kaldet Hundehuset. Det var ikke til lige stor glæde for alle gadens beboer i den tætte gade og da natværtshuset fik fornyet sin bevillig i 1978, blandede Ribe Bykernes Beboerforening sig i sagen

Mineralvandsfabrikken Frem 
I den anden ende af Hundegade, væk fra den gamle bykerne, finder man Mineralvandsfabrikken Frem

Referencer

Eksterne links 
Arkæologiske fund i Hundegade: http://sol.sydvestjyskemuseer.dk/?mode=thumbnail&antal=21&search=Hundegade

Oversvømmelse i Hundegade sommeren 1939: https://www.youtube.com/watch?v=W4TmLo_3ais

Gader i Ribe
Fidel Pagés

Fidel Pagés Miravé (født 26. januar 1886 i Huesca, død 21. september 1923 i Madrid) var en spansk militærkirurg; kendt for at udvikle teknikken bag epiduralblokaden.

Omkomne ved trafikulykker
Læger fra Spanien
Spaniere i 1900-tallet
Pobøl

Pobøl, Påbøl (dansk) eller Pobüll (tysk) er en landsby beliggende beliggende nord for Solved på gesten (midtsletten) i Sydslesvig. Administrativt hører Pobøl under Solved Kommune i Nordfrislands kreds i den nordtyske delstat Slesvig-Holsten. I kirkelig henseende hører stedet under Fjolde Sogn. Sognet lå i Nørre Gøs Herred (Flensborg Amt, Sønderjylland), da området tilhørte Danmark.

Pobøl er første gang nævnt 1445. Forleddet er gen. af mandsnavn glda. Pā. Efterleddet er -bøl. På ældre dansk findes også formen Påbøl. I omegnen ligger landsbyerne og bebyggelser Pobølmark (Pobüllfeld), Kollundmark (Kollundfeld), Povlsgab (Paulsgabe) og Rubøl (Rupel). Midtvejs mellem Pobøl og Rubøl ligger det naturfredede skovområde Rubøl Skov (også Pobøl Bondeskov eller på tysk Pobüller Bauernwald). På vej mod Solved ligger Pobøl Mose (Pobüller Moor), som er første gang nævnt 1607. Mod Jørl findes engen Tordskær og skoven Tordskov.

Noter 

Sydslesvig
Stir fry

Stir fry er en kinesisk madlavningsteknik, hvori ingredienserne steges i en lille mængde meget varm olie, mens de omrøres eller kastes i en wok. Teknikken stammer fra Kina og har i de seneste århundreder spredt sig til andre dele af Asien og Vesten.

Eksterne henvisninger 

Stegning
Mad fra Kina
Morten Skipper-Pedersen

Morten Skipper-Pedersen er en dansk morder.

Han blev idømt fængsel på livstid ved Retten i Lyngby i oktober 2011 for skuddrabene på sine tre børn, da de var på overnatning hos ham i en lejebolig i Birkerød. Den 9. februar 2011 blev hans tre børn - Adam på 2 år, Amanda på 8 år og Alexander på 10 år - fundet dræbt. Morten Skipper-Pedersen forsøgte derefter at tage sit eget liv ved en overdosis uden held. Han havde endvidere også givet sine børn sovemidlet Zopiclon Imovane. Børnene blev skudt med en Marlin salonriffel, som Morten Skipper-Pedersen ikke have tilladelse til. Da han blev anholdt havde han en promille på 2,89.

Morten Skipper-Pedersen blev dømt til at betale en tort-erstatning på i alt 300.000 kr. til deres fælles børns mor, Julie. Motivet for drabet skulle være hævn mod moderen, som havde fundet en ny kæreste. Morten havde efterladt et fire sider langt hadebrev til Julie, som politiet fandt på hans computer. Kl. 05.13 ringede Julie til politiet da hun var frygtede for sine børn. Politiet tog ud til hendes ex-mands adresse, hvor de kunne konstatere at børnene var blevet myrdet med geværskud.

I 2009 blev han fyret fra sit arbejde som divisionschef på grund af psykiske problemer.

Kilder og henvisninger

Personer der har myrdet børn
Mordere fra Danmark
Livstidsdømte fra Danmark